NaiveNeuron/SloPal huggingface dataset:
Goga, Pavol, poslanec NR SR (2018-02-13):
Ďakujem za slovo. Chcem poďakovať pánovi Blanárovi za vystúpenie. Myslím, že bolo korektné, aj keď kritické voči návrhu uvedeného zákona. Na druhej strane chcem povedať, že pán poslanec Blanár aj vysvetlil, prečo nemôžme podporiť tento návrh, a myslím si, že veľmi zrozumiteľne. Pretože mne sa tiež zdalo, že na začiatku tento návrh bol veľmi chaotický a ako pacient by som asi nerozumel, čo vlastne pán navrhovateľ chcel povedal. Koniec koncov už to povedal aj pán kolega Jožko Valocký pri svojej faktickej poznámke. Čo sa týka tej konzultácie, resp. toho neštandardného postupu, tiež si myslím, že to neštandardné spočíva najmä v tom, že pán navrhovateľ pravdepodobne nekonzultoval s niektorými zdravotníckymi organizáciami svoj návrh. Na jednej strane potom hovoril aj o chaose v tých platbách, keď najskôr hovoril o bezplatnom objednávaní, potom pripustil možnosť nejakých 5 euro a potom pri neospravedlnení dokonca aj nejaké pokuty, resp. nazval to malusami. Neviem, z čoho to ten pacient bude platiť, či zo svojho, alebo z niečoho iného. Takže aj toto nebolo dobre vysvetlené. Takže zdá sa mi, že naozaj to je trošku chaotické a nezrozumiteľné. A chcem poďakovať pánovi Blanárovi za to, že to takto vysvetlil. Ďakujem.
Danko, Andrej, podpredseda NR SR (2024-02-27):
Pán poslanec Grendel.
Hladký, Pavol, poslanec NR SR (2011-05-17):
Ďakujem za slovo, pán predseda. Vážené panie poslankyne, vážení páni poslanci, Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 345). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 29. apríla 2011 č. 338 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, výstavbu a dopravu, Výbor Národnej rady Slovenskej republiky pre sociálne veci, Výbor Národnej rady pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, ďakujem za slovo, otvorte, prosím, rozpravu.
Kollár Boris, predseda NR SR (2022-09-21):
Ešte sme neskončili. Budeme pokračovať hlasovaním v prvom čítaní o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia, tlač 1145, bod 26 schváleného programu. Spravodajkyňou je členka navrhnutého gestorského výboru pre zdravotníctvo pani poslankyňa Monika Kavecká, prosím ju, aby hlasovanie uviedla. Je to posledný z toho setu zákonov, ktoré predložila pani poslankyňa Žitňanská. Nech sa páči, pani poslankyňa Kavecká, máte slovo. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 1145.)
Blanár, Juraj, podpredseda NR SR (2021-02-04):
Pán poslanec...
Mikloško, František, poslanec NR SR (2024-05-02):
Ospravedlňujem sa, že možno budem hovoriť ako laik, ako človek, ktorý sa na to pozerá zboku, keď som vypočul pani poslankyňu Plavákovú. Ja som vnímal tento zákon ako, teda návrh toho zákona ako reakcia na mnohé informácie, ktoré prichádzajú zvonku, aj zo Západu, že niekedy z akejsi ľubovôle bez týchto dôvodov, o ktorých ste vy tu hovorili, mladí ľudia si chcú zmeniť svoje pohlavie. Tam by som chápal, že štát možno by mal byť obozretnejší a postaviť istú, by som povedal, istú hrádzu kontroly. Na druhej strane vystúpila tu pani poslankyňa Plaváková a tu by som ja chcel predkladateľom, a teda v tejto chvíli pánovi poslancovi Vašečkovi, položiť otázku, že ako tento zákon rieši alebo zohľadňuje práve túto skupinu ľudí. Ja to vidím ako teraz, by som povedal, diskusiu za dve skupiny ľudí. Jedni sú tí, ktorí, ktorí ako keby z nejakej roztopaše sa chcú na takéto voľačo hrať, prosím, ale je tu druhá skupina veľmi vážnych prípadov a ja by som poprosil pána poslanca, keby sa k tomu vyjadril, že ako zohľadňuje a berie do úvahy túto skupinu ľudí, o ktorej tu je reč. (Potlesk.)
Danko, Andrej, podpredseda NR SR (2024-10-29):
Takže v rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotnom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 518, návrh na jeho pridelenie na prerokovanie výborom je v rozhodnutí č. 543. Nech sa páči, pán minister zdravotníctva, uveďte tento vládny návrh zákona. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 518.)
Raši, Richard, minister investícií, regionálneho rozvoja a informatizácie SR (2024-09-10):
Ďakujem pekne. Vážený pán predsedajúci, ctené dámy, vážení páni. Pán poslanec Hargaš, vy žartujete! Nie, pán poslanec Hargaš, vy žartujete. Tak vy máte tú odvahu rozprávať niečo o debyrokratizácii? Vy, ktorý ste boli poradca ministerky Remišovej pre informatizáciu, ktorý ste boli štátny tajomník na ministerstve Remišovej pre informatizáciu? Vy, ktorý ste tento zákon mali nami pripravený na ďalšie pokračovanie a rok ste ho držali v šuflíku? Rok ste to mali pripravené, ste to mali v šuflíku, ani ste nepípli. A čo urobila po roku Remišová? Troška ho prepleskla a dala ho v takom istom znení do... (Reakcia z pléna.). Ale, pán poslanec, ukľudnite sa! Ja som vám neskákal do reči. Je to pravda, ste rok nerobili vôbec nič. Vyslovene ste tam boli len taký pajác pri Remišovej. Ale čo ste stihli za ten rok urobiť, za ten rok ste stihli urobiť Slovensko IT. Slovensko IT, kde sa vám vydarilo osem mesiacov nedať ľuďom žiadnu prácu. Osem mesiacov ste nedali ľuďom žiadnu prácu a zaplati... (Poslanec Hargaš pristúpil k rečníckemu pultu a hovoril niečo ministrovi.) Vyprosujte si kľudne... (Reakcie z pléna. Prerušenie vystúpenia predsedajúcim.)
Figeľ, Ján, podpredseda NR SR (2015-12-11):
Nech sa páči, Peter Osuský.
Danko, Andrej, predseda NR SR (2016-12-08):
Prosím, prezentujme sa a hlasujme. (Hlasovanie.) Prítomných 130 poslancov, za 57, proti 27, zdržalo sa 46. Konštatujem, že sme uvedený návrh neschválili a Národná rada teda nebude pokračovať v rokovaní o tomto návrhu zákona. Teraz budeme hlasovať o bode 54 programu. Je to prvé čítanie o návrhu poslanca Matoviča na vydanie zákona, ktorým sa dopĺňa zákon č. 120/93 Z. z. o platových pomeroch niektorých ústavných činiteľov (tlač 321). Prosím spravodajcu z výboru pre financie a rozpočet, poslanca Jozefa Rajtára, aby hlasovanie uviedol. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 321.)
Svrček, Miloš, poslanec NR SR (2023-06-27):
Ja chcem poďakovať, pán podpredseda, za tvoje vystúpenie. Áno, je tu viacero tých otázok. Ono celkovo ten účel alebo ten zámer, cieľ toho zákona je veľmi dobrý. Ty, Milan, vieš, že sa venujem tejto otázke aj výstavby, aj doprave a čo sa týka v toho zavedenia tej definície domácnosti na účely poskytovania zvýhodnených podmienok pre rodiny, si myslím, že je to veľmi dobrá a správna vec, pretože vieš, že aj moje nastavenie aj pri hlasovaní, aj čo sa týka v politického zmýšľania skôr som tým konzervatívnym človekom a súhlasím s tým, že domácnosť tvoria manžel, manželka, maloleté deti, pričom tento návrh zákona určite pomôže týmto veciam. Ale čo sa týka toho rozpočtového vplyvu alebo vplyvu na verejné financie, to by ma tiež zaujímalo, pretože určite to pôjde do desiatok miliónov. Ja, keď si pamätám, keď som predkladal zmenu zákona o Štátnom fonde rozvoja bývania, celkovo je tam možnosť použitia 415 miliónov eur, keď som to podával, na doplnenie z eurofondov, z Európskych štrukturálnych fondov v 2021 až 2027, ale vtedy keď som to predkladal a mal som to odkonzultované aj s ministerstvom dopravy, tak mi bolo vyslovene povedané, nepredkladaj návrhy zákonov, ktoré by mali dopad na verejné financie alebo na štátny rozpočet. Preto týmto aj svojím zákonom, ktorý, s ktorým som prišiel, ktorý som dnes predstavoval v druhom čítaní, má to nulový dopad na verejné financie. Preto na margo tohto by som sa tiež chcel opýtať a to by ma aj zaujímalo ako poslanca, ktorý bude hlasovať o tomto návrhu zákona, že aký konkrétny dopad na verejné financie to bude mať, pretože už počujeme aj vyjadrenia dočasne povereného pána premiéra aj jednotlivých ministrov, že by sme sa mali rozpočtovo veľmi zodpovedne správať, pretože jednoducho oni ako súčas... (Prerušenie vystúpenia časomerom.)
Jurinová, Erika, podpredsedníčka NR SR (2014-11-10):
Na vaše vystúpenie sú dve faktické poznámky, uzatváram možnosť prihlásiť sa. Nech sa páči, pán poslanec Bublavý.
Grendel, Gábor, podpredseda NR SR (2020-11-04):
S reakciou na faktické poznámky pán podpredseda Laurenčík.
Jurinová, Erika, poslankyňa NR SR (2016-10-19):
Ďakujem pekne. Iba krátke dve poznámky. Zaujalo ma, keď ste hovorili o zvýšení ochrany príjmu, teda v novele sa nachádza suma 1,7-násobku životného minima ako ochrana príjmu. Mňa by zaujímalo, že ako ste dospeli práve k 1,7. Keď sme si pozerali štatistiky, tak priemerný dôchodok sa nachádza tesne pri hranici alebo za hranicou, pred hranicou 1,8-násobku životného. Prečo ste napr. nepoužívali túto sumu ako takú hlavnú, od ktorej ste sa odpichli? A ide len o jednu desatinu. Predtým ste hovorili, že predtým to bolo navýšené z 1,3 na 1,4, to je len o jednu desatinu. Teraz naozaj, ale povedzme si, že za celé vaše štyri roky nedošlo k posunu tejto hranici, žiadnej. Takže chvalabohu, že to zvyšujete o tri desatiny. Moja otázka znie, prečo ste to nenastavili na priemerný dôchodok invalidný napríklad. A druhá poznámka, som sa tak celkom potešila, keď ste začali hovoriť, že v prvom rade vám ide o zrovnoprávnenie verejných a neverejných poskytovateľov, potom sa už budete venovať teda tomu príspevku na odkázanosť, jako zatlieskam. Keď sa vám toto podarí urobiť, lebo ja stále z úst vašich kolegov počúvam o tom, že, a tak mi z toho vyplýva, že oni by boli najradšej predsa len, keby tie neverejné zariadenia postupne skončili a štát by zobral zodpovednosť za túto oblasť. Teraz hovorím nielen o sociálnych službách, ale o všetkých iných možných službách. Takže pokiaľ je toto vašou ambíciou, že skutočne zrovnoprávniť verejných a neverejných poskytovateľov, budem vám veľmi vďačná a zatlieskam vám. Ďakujem pekne.
Hrnčiar, Andrej, podpredseda NR SR (2018-06-12):
Pani poslankyňa, pani poslankyňa Grausová.
Blaha, Ľuboš, podpredseda NR SR (2023-12-14):
Pani poslankyňa Tina Gažovičová.
Bugár, Béla, podpredseda NR SR (2018-06-21):
Pán poslanec Číž, nech sa páči, môžte reagovať na faktické poznámky.
Figeľ, Ján, podpredseda NR SR (2013-09-11):
S poslednou faktickou, nech sa páči, László Sólymos.
Grendel, Gábor, podpredseda NR SR (2023-05-10):
S reakciou na faktické poznámky pán poslanec Ondrej Dostál.
Jasaň, Viliam, poslanec NR SR (2013-10-28):
Ďakujem pekne, pani predsedajúca. Vážené kolegyne, kolegovia, predkladám v mene skupiny poslancov v prvom čítaní návrh zákona o protifašistickom odboji a o postavení a pôsobení Slovenského zväzu protifašistických bojovníkov. Týmto návrhom chceme vyjadriť úctu osobám, ktoré s nasadením vlastného života, osobnej slobody, vystupovali v protifašistickom a protinacistickom odboji, v Slovenskom národnom povstaní, partizánskom hnutí a v zahraničnom odboji – ja počkám na pána Hlinu, lebo ma to vyrušuje, on tak rád upozorňuje nás, tak to vrátim – a stali sa obeťami fašizmu a nacizmu, perzekúcie, väznenia a núteného výkonu vojnových prác. Cieľom návrhu je upraviť postavenie a pôsobnosť Slovenského zväzu protifašistických bojovníkov ako organizácie združujúcej priamych účastníkov národného boja za oslobodenie proti fašizmu v odbojových skupinách, organizačných a územných útvaroch a ostatných občanov, ktorí súhlasia s pôsobením, poslaním, cieľmi a programom zamerania Slovenského zväzu protifašistických bojovníkov. Týmto návrhom zároveň chceme upraviť podmienky postavenia účastníka protifašistického odboja, protinacistického odboja a Slovenského národného povstania, partizánskeho hnutia, zahraničného odboja, priamych účastníkov národného boja za oslobodenie a zároveň sociálneho a zdravotného zabezpečenia priameho účastníka odboja, nositeľa ocenení, vojnového vdovca, vojnovej vdovy, vojnového poškodenca a invalida, pokiaľ uvedenú úpravu neobsahuje niektorý z doterajších právnych predpisov. Slovenský zväz protifašistických bojovníkov dosiaľ pôsobí na území Slovenskej republiky ako občianske združenie pôsobiace na základe zákona č. 83/1990 Zb. o združovaní občanov v znení neskorších predpisov. Je historickým a právnym nástupcom po bývalom Československom zväze protifašistických bojovníkov v Slovenskej republike. Združuje priamych účastníkov boja za národné oslobodenie a boja proti fašizmu, za obranu demokracie a sociálnu spravodlivosť, ako i ostatných občanov Slovenskej republiky, ktorí súhlasia s jeho cieľmi, programom, zameraním a stanovami. Postavenie účastníkov odboja a bojov za oslobodenie upravujú právne normy aj v iných štátoch, v Českej republike, vo Francúzsku, Belgicku, Poľsku, Španielsku, Taliansku, Nemecku, Rakúsku, Holandsku a v mnohých ďalších, ako aj na medzinárodnej úrovni, Medzinárodná federácia odbojárov, protifašistická asociácia so sídlom v Berlíne. Navrhovaná úprava je v súlade s Ústavou Slovenskej republiky, ústavnými zákonmi, zákonmi a všeobecne záväznými právnymi predpismi, medzinárodnými zmluvami, ktorými je Slovenská republika viazaná. Predložený návrh nemá priamy vplyv na rozpočet verejnej správy. Celkový vplyv na verejné financovanie je neutrálny. A rovnako návrh právnej úpravy nepredpokladá negatívny dopad na životné prostredie na miestnej, regionálnej i celoslovenskej úrovni. Návrh nezakladá nárok na tvorbu nových pracovných miest vo verejnej správe ani nepredpokladá vplyv na informatizáciu spoločnosti. Dovoľujem si vás požiadať o schválenie tohto návrhu zákona v prvom čítaní. Ďakujem, skončil som.
Ďuriš Nicholsonová, Lucia, podpredsedníčka NR SR (2017-03-30):
S reakciou na faktické poznámky pán poslanec Matovič.
Laurenčík, Milan, podpredseda NR SR (2020-05-13):
Prosím kľud v sále. Ďakujem.
Kollár, Boris, predseda NR SR (2020-07-10):
S ďalšou faktickou vystúpi pán poslanec Ďurica.
Gajdoš, Peter, minister obrany SR (2019-04-04):
Ďakujem ešte raz, vážený pán poslanec, za otázku. Beriem to dnes ako fyzickú a psychickú prípravu ministra obrany. Predmetom návrhu Dohody obrannej spolupráce so Spojenými štátmi americkými nie sú jednotlivé projekty, zvýrazňujem, resp. presnejšie povedané, jednostranné investičné zámery Spojených štátov amerických na rozvoj infraštruktúry na území Slovenskej republiky, ktoré by boli predmetom ich užívania, používania. Návrh dohody upravuje osobitný status príslušníkov armády Spojených štátov amerických, civilných zložiek, rodinných príslušníkov a ich dodávateľov na území Slovenskej republiky, pričom tento návrh dohody by zakladal medzi zmluvnými stranami práva a povinnosti na užívanie objektov, ktoré by boli zo strany USA potenciálne vybudované pre ich vlastné účely. Ďakujem. Som pripravený odpovedať na ďalšie otázky. Pre viacej možno informácií bol som v utorok vo Výbore Národnej rady Slovenskej republiky pre európske záležitosti, kde som detailne všetko zodpovedal, a v pondelok na základe požiadavky členov Výboru Národnej rady pre európske záležitosti o 12. hodine na ministerstve obrany som pripravený v miestnosti, ktorá je na to predurčená, oboznámiť s tými dokumentami, listami a písomnosťami, ktorými sme disponovali a disponujeme teraz. Takže ste pozvaní.
Fecko, Martin, poslanec NR SR (2015-05-28):
Ďakujem pekne. Kolegyne, kolegovia, dovoľte, aby som vás pozval, hlavne tých, ktorí máte nejak blízko ku ochrane našej Zeme a hlavne ktorých zaujíma životné prostredie, chcel by som vás pozvať na konferenciu, ktorú bude uskutočňovať u nás na Slovensku ako v prvej krajine počas svojho turné pani Bérengére Quincy, vyslankyňa Francúzska, ktorá je zodpovedná za prípravu konferencie, ktorá sa bude konať v decembri 2015 v Paríži, a týka sa medzinárodnej konferencie o klíme, bude u nás realizovaná 3. júna, to znamená v stredu o 13. 30 hod. v rokovacej miestnosti výboru pre ľudské práva a národnostné menšiny pri Mikulášskej bráne na 2. poschodí. Takže všetci ste vítaní aj vaši asistenti a chcem veriť... (Prerušenie vystúpenia časomerom.)
Blanár, Juraj, podpredseda NR SR (2021-05-11):
Ďakujem. Na, posledný s faktickou poznámkou pán predseda výboru Marián Viskupič, nech sa páči.
Laššáková, Jana, podpredsedníčka NR SR (2013-09-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Jozefa Mikloška, člena klubu KDH. Nech sa páči, pán poslanec, máte slovo.
Fecko, Martin, poslanec NR SR (2013-02-08):
Ďakujem pekne. Pán kolega, vieš, ako nás nazvali, keď sme začínali, že sme tí štyria politickí zblúdilci v parlamente. V roku 2012 po voľbách nás nazvali, že sme socialistickí utopisti. Takže stúpame na rebríčku hodnôt u našich kolegov, dobre, to beriem. A si povedal, že dnes je to iba utópia asi pre týchto poslancov, ktorých tu máme. Tak bodaj by sa aspoň nad tým zamysleli. Už to by bolo veľa, že sa ich svedomie trošku pohne. To je toľko z mojej strany. Ďakujem pekne.
Pčolinský, Peter, podpredseda NR SR (2022-12-06):
Pán poslanec Dostál s reakciou na faktické.
Bugár, Béla, podpredseda NR SR (2019-06-20):
Pán spravodajca, chcete zaujať? Nie. Prerušujem rokovanie o tomto bode programu a zároveň aj vyhlásim 4-minútovú prestávku a budeme pokračovať hlasovaním. (Prestávka.) (Po prestávke.)
P. Paška, predseda NR SR: (2008-09-10):
(Hlasovanie.) 144 prítomných, 142 za, 1 sa zdržal, 1 nehlasoval. Konštatujem, že sme vyslovili súhlas. Pán poslanec Pado uvedie hlasovanie o návrhu uznesenia k návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru medzi Belgickým kráľovstvom, Spolkovou republikou Nemecko, Španielskym kráľovstvom, Francúzskou republikou, Luxemburským veľkovojvodstvom, Holandským kráľovstvom a Rakúskou republikou o zintenzívnení cezhraničnej spolupráce najmä v boji proti terorizmu, cezhraničnej trestnej činnosti a nelegálnej migrácii (Prüm, 27. máj 2005) , tlač 700.
Zimenová, Zuzana, poslankyňa NR SR (2019-06-27):
Ďakujem Ondrejovi Dostálovi za jeho príspevok aj za to, že spomenul, aké jednoduché je v priebehu necelých 24 hodín prijať v parlamente zákon, ktorý skrsne v hlave Andreja Danka. Súhlasím s tým, že Slovenská národná strana stiahla politickú kultúru na Slovensku na absolútne dno. Ja na to upozorňujem už podpredsedov Slovenskej národnej strany pani Smolíkovú, pána Pašku pravidelne na výboroch. Nedajú si to vyhovoriť. Ale to je problém tejto strany a jej vedenia. Poslanci za Slovenskú národnú stranu sa môžu podľa mňa aj celí olepiť štátnym znakom a od rána do večera hovoriť o tom, že ľpia na národných hodnotách, tradíciách, ale počas tohto vládneho obdobia bolo ich pôsobenie vo vrcholovej politike pre Slovensko doslova zhubné. SNS za aktívneho prispenia SMER-u a za tichej účasti MOST-u – HÍD úplne rozložila aj tie posledné zbytky parlamentnej kultúry. A koalícia týmto, aj týmto návrhom zákona, aj inými návrhmi ukazuje, ako pohŕda nielen opozíciou, ale parlamentom ako takým a pravidlami parlamentnej práce. A tým aj demokratickými princípmi. Ja upozorňujem, že toto si v tomto parlamente nedovolili ani fašisti, a to sme sa všetci báli, že čo oni z toho spravia. Ako my môžeme svoj názor vyjadriť v hlasovaní o takýchto arogantných návrhoch? Ale ja verím tomu, že voliči a občania vyjadria názor na vašu aroganciu v tých parlamentných voľbách, ktoré nasledujú. Vy ste skončili!
Zmajkovičová, Renáta, podpredsedníčka NR SR (2014-07-08):
Pán poslanec Hraško.
Drobný, Stanislav, poslanec NR SR (2019-02-05):
Ďakujem. Ďakujem kolegom za reakcie. Pán kolega Marosz, však sedíte tu, keby ste sa nebavili a počúvali, tak počujete, aké návrhy zákonov predkladáme. Tu napríklad teraz sú tri v dnešný deň. A doteraz sme ich predložili zopár desiatok, nejakých 64, a mňa by zaujímalo, že koľko z tých 64 návrhov ste podporili vy, pán Marosz. Koľko? A na rozdiel od vás my podporujeme vaše návrhy. Ďakujem za pozornosť.
Laššáková, Jana, podpredsedníčka NR SR (2015-01-28):
Pán poslanec Čaplovič, nech sa páči.
Blaha, Ľuboš, podpredseda NR SR (2023-12-12):
Ďakujem pekne. Pán poslanec Pročko, ešte chcete ďalej? Nech sa páči.
P. Hrušovský, predseda NR SR: (2004-10-20):
(Hlasovanie.) 141 prítomných, 57 za, 51 proti, 33 sa zdržalo. Neschválili sme návrh.
Hort, Milan, podpredseda NR SR (2011-12-01):
Prepáčte pani poslankyňa, poprosím všetkých, ktorí, či už o tomto zákone tu diskutujú a otáčajú sa pani poslankyni chrbtom, nech tak prestanú, pretože ona chce začať svoje vystúpenie v rozprave. Ďakujem za porozumenie. Nech sa páči.
B. Bugár, podpredseda NR SR: (2006-02-03):
Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
Jurinová, Erika, podpredsedníčka NR SR (2015-07-03):
Týmto vyhlasujem rozpravu za skončenú. Chce zaujať stanovisko pán navrhovateľ? Nech sa páči, máte slovo.
Grendel, Gábor, podpredseda NR SR (2021-06-22):
Prezentujme sa a hlasujme o skrátení lehoty. (Hlasovanie.) Prítomných 132 poslancov, za 108, proti 13, zdržalo sa 11, hlasovali všetci prítomní. Konštatujem, že sme lehoty skrátili.
Pellegrini, Peter, predseda NR SR (2015-12-21):
Ďalší v rozprave vystúpi pán poslanec Mikloško. Pripraví sa pán poslanec Galko. Nech sa páči, pán poslanec, máte slovo.
Jurinová, Erika, podpredsedníčka NR SR (2015-09-30):
Prerušujem rokovanie krátkou technickou prestávkou. (Technická prestávka.) (Po prestávke.)
E. Kukan, minister zahraničných vecí SR: (2006-02-02):
V poradí piaty protokol k tomuto dohovoru predstavuje významný posun vpred v úsilí znížiť počet obetí na životoch, ujmy na zdraví a utrpenie spôsobované výbušnými pozostatkami vojny. Tieto zvyčajne v priestore ozbrojeného konfliktu zostávajú dlho po jeho skončení. Preto táto norma stanovuje nové pravidlá. Od používateľov munície v budúcich ozbrojených konfliktoch vyžadujú predovšetkým odstránenie jej nevybuchnutých pozostatkov. Na podporu tohto cieľa majú dotknuté subjekty povinnosť prijať opatrenia na ochranu civilných osôb pred účinkami nevybuchnutej munície do času, keď bude zneškodnená. Pôvodcov neexplodovaných predmetov protokol takisto zaväzuje pomáhať pri úsilí medzinárodných a mimovládnych organizácií zameranom na ich likvidáciu. Protokol V je právne záväzným dokumentom a štáty s ním musia vysloviť formálny súhlas. Aby sa humanitárne závery protokolu mohli začať realizovať, je potrebné čím skôr zabezpečiť nadobudnutie jeho platnosti prostredníctvom 20 ratifikácií. Slovenská republika je zainteresovaná na čo najrýchlejšom postupe procesu nadobudnutia platnosti Protokolu V. Nekonáme tak pre náš vlastný prospech, ale kvôli tým, ktorí môžu byť postihnutí ozbrojenými konfliktmi. Ratifikácia protokolu bude predstavovať ďalší príspevok Slovenskej republiky k celkovému rozvoju medzinárodného humanitného práva. Priradíme sa k tým krajinám, ktoré sledujú cieľ limitovať následky ozbrojených konfliktov na čo najmenšiu možnú mieru, ak im už nebolo možné predísť. Národná rada Slovenskej republiky prostredníctvom vyslovenia súhlasu s Protokolom V prispeje k dosiahnutiu celkového počtu 20 ratifikácií potrebných na nadobudnutie jeho platnosti. Slovensko dá zároveň príklad ďalším krajinám, aby túto normu akceptovali v záujme svojich občanov. Vzhľadom na uvedené skutočnosti odporúčam, vážené panie poslankyne a páni poslanci, vysloviť súhlas s protokolom o výbušných pozostatkoch vojny. Pán predsedajúci, ďakujem, skončil som.
Michelko, Roman, poslanec NR SR (2024-04-24):
Ďakujem za slovo. Pán Prostredník, to je čaro nechceného. Vy ste tu citoval z, ja viem, že nebudem, ale budem reagovať aj toto, nie, dobre, najprv na pani Kolíkovú. Teraz sa ukázalo úplne jednoznačne váš mentálny svet. Štandardným spôsobom vy jediné, čo viete robiť, je, že keď nemáte šancu presvedčiť, tak sa vyhrážate krátením rozpočtu. Viete, to už je taký frustrujúci svet, mentalita Biľaka je pretransformovaná v nové veci, vtedy keď vedenie konzervatívnej časti videlo, že prehrá snem, teda zjazd, ktorý mal byť v septembri, no tak aby sa to nestalo, tak požiadali pomoc Moskvu a tanky. A teraz je to smola, lebo tanky už nechodia z toho Bruselu, no tak ako by ste mohli zvrátiť vy, ako by ste mohli vývoj na Slovensku zvrátiť. No jedine bankami alebo financiami. Ilona Švihlíková to pekne povedala, nejdřív tanky, teťko banky. To znamená, že jediná vec ako presadiť svoje, ako sa vyhrážať. Keď už ten Brusel tie tanky do šľaka nepošle, no tak aspoň tie peniaze. To je jediné, čím môžte škodiť a v tom naozaj ste úplne identickí v tej mentalite, že vlastnú prehru chcete zvrátiť zvonka. Je to vaša vizitka. No a potom naozaj už len tri sekundy. Tá podpora zo zahraničia, ako ste vraveli, no tak tá je absolútne neprijateľná pre náš fond, lebo trikrát túto knihu odmietol a zakázal, resp. neumožnil vydať. Tak asi, asi má podobný problém, aby takéto základné dokumenty sa k Slovákom nedostali.
Blanár, Juraj, podpredseda NR SR (2022-03-23):
Teraz v rozprave vystúpi posledná prihlásená, alebo jediná prihlásená písomne, pani poslankyňa Drábiková. Potom dám možnosť prihlásiť sa do rozpravy ústne. Nech sa páči, pani poslankyňa.
Hrnčiar, Andrej, podpredseda NR SR (2019-04-02):
Dve faktické poznámky. Nech sa páči, pán poslanec Krajniak.
Dostál, Ondrej, poslanec NR SR (2024-01-10):
Ja ďakujem za všetky štyri faktické poznámky reagujúce na moje vystúpenie. Pán poslanec Jakab, zaujímavé otázky, ak by bolo viac ako desať subjektov zastúpených v Národnej rade, ako by sa to rozdelilo a je otázka, či by nebolo lepšie zmeniť ten systém voľby predsedu z Národnej rady, kde má koalícia väčšinu, na samotnú komisiu, kde je parita, aj sú tam zastúpené nezávislé inštitúcie. Sú to dobré otázky, ale ja na ne nebudem odpovedať, lebo my tu vyčítame koalícii, že mení zákony v skrátenom legislatívnom konaní ak by som si nejakú odpoveď behom tých šiestich minút, od kedy boli tie otázky položené, tak tiež by to bola len taká odpoveď v skrátenom legislatívnom konaní. Jednoducho, jednoducho neviem na to hneď bezprostredne, bezprostredne odpovedať, ale sú to otázky, ktoré si zaslúžia pozornosť, samozrejme. Pani poslankyňa Plaváková, áno, na jednej strane pán Pellegrini nerešpektuje požiadavku zákona bezodkladne vyhlásiť voľbu kandidátov na uvoľnené miesta ústavných sudcov, na druhej strane tu cez množstvo skrátených legislatívnych konaní reagujú veľmi rýchlo. Ale teda v mojich očiach slovu bezodkladne najviac zodpovedajú tie čistky, ktoré robil hneď po voľbách v Policajnom zbore minister vnútra Matúš Šutaj Eštok. To bolo naozaj bezodkladne. Pán poslanec Pročko, tá komisia nespravuje financie, kontroluje financie, áno, treba sa na to dávať pozor, ale všetky strany tam majú zastúpenie. Pani poslankyňa Škopová, ja súhlasím s Václavom Havlom, že pravda a láska musia zvíťaziť nad lžou a nenávisťou a verím, že nakoniec zvíťazia, ale niekedy to trvá veľmi dlho.
J. Brocka, poslanec: (2001-11-09):
J. Migaš, predseda NR SR: Budeme hlasovať o bodoch 2, 8, 9, 11 s odporúčaním gestorského výboru neschváliť ich. Prezentujme sa a hlasujme. Hlasujeme o bodoch 2, 8, 9, 11 s odporúčaním gestorského výboru neschváliť ich. Hlasujeme o tlači 1111. (Hlasovanie.) Prítomných je 108 poslancov, za 2, proti 67, zdržali sa 36, nehlasovali 3. Konštatujem, že sme tieto návrhy zo spoločnej správy neschválili. Teraz môžeme pristúpiť k pozmeňujúcim návrhom z rozpravy. Áno?
Figeľ, Ján, podpredseda NR SR (2013-01-31):
Ďakujem pekne. Treťou otázkou v poradí je otázka od pána poslanca Pavla Zajaca na ministra dopravy, výstavby, regionálneho rozvoja Jána Počiatka a znie: „Pán minister, Národná diaľničná spoločnosť minulý týždeň zrušila prebiehajúce verejné súťaže na vypracovanie dokumentácie stavebného zámeru a na územné rozhodnutie pre stavby úsekov rýchlostnej cesty R4 Svidník – Lomné a Lomné – Hanušovce nad Topľou. Zdôvodnila to zmenou okolností, za ktorých tendre v júni 2012 vyhlásila. Môžete zverejniť tú záhadnú zmenu okolností?“ Nech sa páči.
M. Hort, podpredseda NR SR: (2008-02-07):
Ďalším písomne prihláseným do rozpravy je pán poslanec Jozef Rydlo. Nech sa páči, pán poslanec, máte priestor na vystúpenie v rozprave.
Kolesík, Andrej, poslanec NR SR (2012-07-26):
Ďakujem, pán predseda. V rozprave vystúpili 3 poslanci, ale nepredložili žiaden návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Brocka, Július, poslanec NR SR (2010-09-09):
Áno, treba sa pozrieť aj na 2. pilier, súhlasím s pánom poslancom Ondrušom. A k pani poslankyni Vaľovej. No dával som si veľký pozor, aby som svoje vystúpenie nespolitizoval, aby som sa nedotkol nejakým spôsobom opozície. Ale, pani poslankyňa Vaľová, veď to, že Sociálna poisťovňa úveruje podnikateľov, tých nezodpovedných alebo tých, ktorí nemajú na to, alebo sú v ťažkej situácii a neplatia príspevok do 2. piliera za svojich zamestnancov, ste sa dozvedeli kedy? Dnes? Teda, prepáčte, ale veď pán Muňko bol váš nominant, riaditeľ Sociálnej poisťovne. Ak on to vedel, tak prvá to mala vedieť pani ministerka, vaša nominantka. A pýtam sa, prečo ste to za tie štyri roky neurobili, veď to nie je nová vec dnes, ako iné veci, že vyjdú na povrch dnes, alebo včera. Ale veď toto je štyri roky známa vec, alebo dva roky, alebo tri roky, veď to ste mali možnosť zmeniť. Ale súhlasím s vami, áno, toto je takisto jeden z príkladov, ktoré sú na zmenu v našej legislatíve.
P. Hrušovský, podpredseda NR SR: (2001-11-06):
V. Tkáč, poslanec: Ďakujem pekne za slovo. Pán poslanec Finďo, vyzývam vás v mene slušných ľudí v tomto parlamente, aby ste sa ospravedlnili. A myslím si, že mandátový a imunitný výbor by sa mal seriózne zaoberať vaším vystúpením. To po  prvé. Po druhé, postupujete typicky ako viacerí vaši kolegovia, že keď sa vám niečo z Európskej únie hodí, tak je to argument aj proti alebo je to prejav antimečiarizmu aj proti HZDS, ale keď niečo z Európskej únie dôjde, tak začínate to spochybňovať, ak to nevyhovuje vám. Po tretie, vaše meno sa vyskytuje v spojení s určitými firmami. A bolo by dobré, keby ste to verejne tu odôvodnili, prečo to meno je spojené s vaším profesijným aj odborným zameraním. Po ďalšie, skupinové záujmy, ktoré tu presadzujete, by si mali tí, ktorých záujmy presadzujete v tomto parlamente, zvážiť a mali by vás požiadať, aby ste prestali vystupovať, pretože ich oprávnené pozície, aj odborné, aj ľudské, vlastne popierate a vytvárate opozíciu proti tomu, čo slušní ľudia, ktorých záujmy tiež presadzujete, vlastne chcú.  A myslím si, že obviňovať niekoho z klientelizmu alebo z toho, že za každým slovom si viete predstaviť firmy, dokumentuje len tie vaše predstavy, ktoré sú skutočne spojené s týmito firmami a s týmito lobistickými záujmami. Takže to nebolo absolútne korektné.
Hrnčiar, Andrej, podpredseda NR SR (2016-09-13):
Pán poslanec Poliačik.
Kollár, Boris, predseda NR SR (2020-03-20):
Ďakujem. Ďalší vystúpi – pán poslanec Blaha.
Pellegrini, Peter, predseda NR SR (2023-11-24):
Pán poslanec Galko.
Blanár, Juraj, poslanec NR SR (2010-09-08):
... zneužívame negatívne referendum na kampaň. Pán poslanec, a vám naozaj nevadí, keď tu pán predseda hovorí o tom, aký on je skvelý manažér a jediný čosi v živote urobil na rozdiel od tých druhých, že mal mesiac na to, aby podal návrh na zastúpenie do referendovej komisie? Mesiac to vedeli, prepána, však to mohli hneď vtedy urobiť! Oni to neurobili a vám stačí, že len povedal, akože sme na to zabudli? Vám to absolútne nevadí? Mne to vadí, pretože jednoznačne tým preukázali, že toto referendum je len čisto marketingový ťah a na manipuláciu ľudí. Nič iné. A mrzí ma, že vás, človeka, ktorý sa intelektuálne zaoberá mnohými otázkami, takéto niečo nevadí. To ma naozaj mrzí. (Potlesk.)
Galek, Karol, poslanec NR SR (2020-02-20):
Andrej... Ondrej (povedané so smiechom), dovolím si teda aj ja zareagovať priamo na to, čo si spomenul v rozprave. Hovoril si o tom skrátenom legislatívnom konaní a o dôvodoch, ktoré ty si tam nenašiel. Nechcem sa ja zastávať tejto schôdze, ale mne sa podarilo možno, posúď sám, nájsť jeden dôvod, prečo by mohlo dôjsť k skráteniu toho legislatívneho konania, a to je z dôvodu, že môže dôjsť k ohrozeniu základných ľudských práv a slobôd. Ale v tomto prípade sa teda bavíme o 800 mil., ktoré sú určené na nejakú volebnú korupciu. Týchto 800 mil. ide z peňazí nás všetkých a má za cieľ dosiahnuť to, aby strana SMER opätovne sa dostala k moci a opätovne tu mohla kradnúť a jednoducho bezbreho, bezbreho bačovať. No a ten, kto je v tomto prípade teda ohrozený práve na tej slobode, sú ľudia. A to ich ľudia. Jediným účelom tohto návrhu zákona je teda ochrániť ich ľudí pred tým, aby boli ohrození na strate slobody, pred tým, aby boli posadení do basy, kam patria.
V. Novotný, poslanec: (2008-02-08):
Chcem len povedať, že nie je to prvýkrát, keď sa stretávame s týmto postupom v Národnej rade. Pamätám si na to, ako strana SMER v predchádzajúcom období veľmi vehementne kritizovala akýkoľvek náznak nepriamej novelizácie alebo obchádzania legislatívneho procesu. Žiaľ, v súčasnosti sa to stalo praxou aj v rezorte zdravotníctva, kde sú mnohokrát závažné zásahy do platnej legislatívy, predkladanie ako poslanecké návrhy zákonov, často niekoľkoriadkové, a minister zdravotníctva často chýba pri prerokovaní takéhoto vážneho dokumentu, tak ako aj teraz tu chýba podpredseda vlády do portfólia, ktorého táto tematika patrí. Čiže minimálne by som očakával, že keď je prerokovaná hoci poslanecká iniciatíva, ktorá zasiahne do jeho kompetencií alebo do sféry jeho kompetencií, mal by sa o to zaujímať. Zrejme sa o to títo ministri nezaujímajú preto, lebo vedia, čo je predkladané, keďže im to napísali, poslancom, oni. A jediný, naozaj jediný zmysluplný účel, prečo sa to robí takýmto spôsobom, je skutočnosť, že tým pádom odpadá medzirezortné pripomienkové konanie, odpadajú diskusie s odbornou verejnosťou a v podstate sa to tu odmáva a platí to. Je mi to veľmi ľúto aj preto, že v predchádzajúcom období, znovu to chcem pripomenúť, strana SMER veľmi vehementne kritizovala akýkoľvek najmenší náznak obchádzania legislatívnych pravidiel. Ďakujem pekne.
Hrnčiar, Andrej, podpredseda NR SR (2019-05-21):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Burianovi.
Sulík, Richard, predseda NR SR (2011-07-08):
Ďakujem pekne. Ďakujem pekne, končíme na dnes. No, mám taký pocit, že to nie je procedurálny návrh, ale teda evidujem, že nezamestnanosť pod 10 % do konca roku 2012, keď nebude, tak pani Vaľová dostane obed od pána... (Reakcie z pléna.) Dobre. Týmto oficiálne ukončujem a poprosím mikrofón pre pána Kaníka, ktorý chce nám ešte niečo oznámiť.
Blaha, Ľuboš, podpredseda NR SR (2024-04-16):
Pán poslanec Ján Ferenčák.
Richter, Ján, minister práce, sociálnych vecí a rodiny SR (2013-10-15):
... vyučovacích hodín v konkrétnom mesiaci. 3. uloženie výchovného opatrenia súdom alebo podľa zákona o rodine, alebo orgánom sociálnoprávnej ochrany detí, napríklad dohľad, obmedzenie, účasť na odbornej diagnostike alebo liečbe v špecializovanej ambulantnej starostlivosti, účasť na výchovnom programe alebo na sociálnom programe a podobne. 4. spáchanie priestupku dieťaťom. Súčasne sa navrhuje odňatie prídavku na dieťa a príplatku k prídavku na dieťa v prípade spáchania priestupku dieťaťom v čase určenia osobitného príjemcu bez ohľadu na skutočnosť, či osobitný príjemca bol určený z dôvodu spáchania priestupku dieťaťom alebo z dôvodu neplnenia účelu prídavku a príplatku k prídavku, prípadne nedbanie o riadne plnenie povinnej školskej dochádzky alebo uloženia výchovného opatrenia. Rád by som hneď v úvodnom vystúpení uviedol, že sme pôvodne navrhovali riešiť aj možnosť odobratia príspevku, respektíve prídavku k príspevku na dieťa za opätovné a opakujúce sa porušovanie školského poriadku počas určenia osobitného príspevku. Na základe rokovania, ktoré som mal na poslednú chvíľu s pánom ministrom školstva, som ustúpil od tejto tézy, pretože rozdielnosť výkladu obsahu školského poriadku na jednotlivých školách, na jednotlivých typoch, by zamedzovala k tomu, aby som ponechal túto možnosť. To znamená, že pokiaľ ministerstvo školstva vypracuje jednotný právny predpis, na ktorý sa bude dať odvolať... (Prerušenie vystúpenia predsedajúcim.)
Mizík, Stanislav, poslanec NR SR (2016-10-20):
Ďakujem za slovo. Vážený pán Krajniak, vážení poslanci a tiež vážená pani ministerka. Pán Krajniak, váš prejav by som doplnil. Pani ministerka je v Klube priateľov Izraela, to je štátu, ktorý vznikol terorom extrémistických skupín Hagana, Stern Gang a Irgun. Pán Dostál nosí židovskú hviezdu toho istého štátu, ktorý predvádza a prevádza extrémistickú politiku voči Palestínčanom a tým ich vháňa do osídiel moslimských extrémistov. A ešte jedna taká otázka na koniec. Čo urobíte s dalajlámom, keď tu príde opäť? Aj on je taký istý marxista ako pán Blaha. Ďakujem.
Laššáková, Jana, podpredsedníčka NR SR (2012-06-27):
Pán poslanec Fecko, nech sa páči.
Pellegrini, Peter, predseda NR SR (2015-03-18):
Prezentujme sa a hlasujme o návrhu spravodajkyne posunúť tento zákona do druhého čítania. (Hlasovanie.) Prítomných 129 poslancov, za hlasovalo 55, proti boli traja, zdržalo sa 71. Návrh sme neschválili. Poprosím teraz spoločného spravodajcu pána poslanca Kadúca, aby uviedol hlasovanie v prvom čítaní o návrhu poslanca Matoviča na vydanie ústavného zákona, ktorým sa mení a dopĺňa ústava (tlač 1399), bod 36 schváleného programu. Nech sa páči. (Hlasovanie o návrhu poslanca Národnej rady Slovenskej republiky Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1399.)
V. Veteška, podpredseda NR SR: (2006-02-08):
Musíme počkať, aby technici usporiadali... M. Murgaš, poslanec: Pán minister, chcel by som vás poprosiť, keďže ste nepočúvali celú rozpravu, nepočúvate ani teraz, takže, pán minister zdravotníctva, pán komerčný urológ, vy ste používali zasa termíny, ktorým odborníci nerozumejú, navyše ste používali termíny, ktoré s vašou osobou absolútne nesedia. Povedali ste: Pokladám za hlboko nepoctivé. Nuž, pri vašej osobe hovoriť o nejakej poctivosti, to je naozaj zábavné. Povedali ste: Považujem za hlboko zavádzajúce. Veď vy ste nás tu zavádzali triapol roka. Povedali ste, citujem: „Systém výrazne sprehľadňuje finančné toky a znižuje mieru korupcie.“ Koniec citátu. Veď zdravotníctvo je najkorupčnejšie odvetvie podľa Transparency International. Ďalej vás budem citovať: „Za veľký úspech považujeme, že existuje ucelený systém záchrannej služby.“ Koniec citátu. Áno, ten, ktorý ste vy dali dokopy, ak niekto doňho vstúpi, tak sa dočká záchrany, ale s prepáčením na druhom svete. Vy ste vytvorili úrad, ktorý ste nazvali, citujem: „Úrad je nezávislý.“ Koniec citátu. Ten úrad nie je ani nezávislý, ale mal by byť úradom predovšetkým, ktorý je absolútne zbytočný. No a napokon použili ste krásny terminus technikus: „Systém bude vyrovnaný vrátane odpisov.“ Pán minister, vy ste sám seba nazvali, že ste komerčný urológ, tak prosím vás, už nedávajte svoje prsty do ekonomiky zdravotníctva a do ekonómie zdravotníctva, lebo ste v tom absolútny diletant. Ďakujem.
Sulík, Richard, predseda NR SR (2010-12-01):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Ondrej a pán poslanec Záhumenský. Uzatváram možnosť prihlásiť sa... Dobre. Pán poslanec Vážny. Uzatváram možnosť prihlásiť sa do rozpravy. Pán Ondrej, pán Matej, prepáčte, máte slovo.
Lebocký, Tibor, poslanec NR SR (2014-05-27):
O bodoch 3, 5 a 6 môjho druhého pozmeňujúceho návrhu nemôžeme hlasovať, keďže sme schválili body 8, 11 a 12 spoločnej správy. Pán poslanec Mičovský navrhol hlasovať o svojom pozmeňujúcom návrhu o bodoch 2 a 19 osobitne. Tak to bolo, áno? Dajte, teraz, prosím, hlasovať o bode 2 pozmeňujúceho návrhu, alebo teda prvého pozmeňujúceho návrhu pána poslanca Mičovského.
Šimečka, Michal, podpredseda NR SR (2024-06-26):
Ďakujem pekne. Ďalší vystúpi pán poslanec Dubéci, nech sa páči.
B. Bugár, podpredseda NR SR: (2004-06-17):
(Hlasovanie.) Prítomných je 135, za návrh 69, proti 10, zdržalo sa 55, nehlasoval 1. Konštatujem, že prvý návrh pani poslankyne Muškovej bol schválený. Budeme hlasovať o druhom návrhu, nech sa páči, prezentujme sa a hlasujme. Druhý návrh prečítam, tento zákon nadobúda účinnosť 1. augusta 2004. (Hlasovanie.) Prítomných je 135 poslancov, za 81, proti 4, zdržalo sa 47, nehlasovali 3. Konštatujem, že aj tento návrh pani poslankyne Muškovej sme schválili. Nech sa páči.
Sulík, Richard, poslanec NR SR (2013-06-19):
Ďakujem pekne. No, pán Duchoň, vyhovárať sa na krízu, to je taká naučená pesnička, ale nie je to tak, resp. nie je to tak v celom rozsahu. Po prvé. Tá ekonomika v celej eurozóne stagnuje, to je pravda. A to preto, lebo v celej eurozóne sa robia socialistické opatrenia. Krajiny ako Francúzsko chcú zaviesť 75 % daň z príjmu a podobne. Ale Slovensko ako malá a aj ako otvorená ekonomika má šancu si z toho síce stagnujúceho koláča, si odkrojiť kúsok viac. Toto sa už raz Slovensku podarilo v roku 2004, 2005, kedy smelými reformami dokázalo viac zlepšiť podnikateľské prostredie ako okolité krajiny, a z toho profitovalo a slovenská ekonomika rástla rýchlejšie, ako rástli ekonomiky okolitých krajín alebo ekonomiky celej eurozóny. Preto je to len výhovorka a dalo by sa tu niečo robiť. Dalo by sa výrazne zlepšené podnikateľské prostredie a potom áno, nech sa kľudne európska... alebo eurozóna, alebo Európska únia nech stagnuje alebo nech sa nachádzajú v recesii, Slovensko by dokázalo napriek tomu rásť. Čo sa týka áut, nie som si úplne istý, ale neviem, či náhodou práve minulý rok Slovensko nezaznamenalo historicky najvyššiu produkciu áut. To po prvé. Po druhé. U nás sa vyrábajú napríklad v Bratislave veľmi luxusné autá, ktoré sa exportujú do celého sveta, kde, napr. do Ázie, kde o kríze nič nevedia. Takisto v Amerike, si myslím, aj Amerika už je na tom lepšie a nakoniec z pohľadu celého sveta bude Európska únia práve nejaký zabudnutý kút preto, lebo ovládol, rozmohol sa tu socializmus. O to skôr musí Slovensko bojovať proti tomuto vývoju a má tu možnosť. Len, žiaľ, vaša vláda to nerobí.
Pročko, Jozef, poslanec NR SR (2023-12-14):
Ďakujem. Hovoril si o diskriminácii, no diskriminácia je pojem, ktorý je veľmi, veľmi dnes v tejto rozprave často používaný. Aj v tejto diskusii, aj v tvojom vystúpení zaznelo, že sú, je tam určitá forma diskriminácie od štátu. Ale ja naozaj ako počúvam celú rozpravu, tak vieš, pre niekoho je diskriminácia tradičná rodina, pre niekoho je diskriminácia netradičná rodina. Jeden Jožko nájde v tomto tvojom návrhu pozitíva, nejaký iný Ondrík tam nájde negatíva, Tina tam nájde tiež niečo negatívne. Je to o tom, uhol pohľadu, ale naozaj sa treba k tomu postaviť spôsobom, že treba o tom diskutovať. Pre niekoho je tradičná rodina diskriminácia, lebo nevyrastajú iné deti v prostredí takom ako tá tradičná rodina. Ja si myslím a môj názor je, že mali by mať všetci rovnakú šancu, to je veľmi dôležité, takže aj pri tomto návrhu by som sa opieral o to, že určite by som to nejakým spôsobom riešil, aby tá rovnosť tam bola, aby aj tá netradičná rodina mala možnosť získať stavebné sporenie. To znamená, že jednoducho aj liberálny pohľad na svet, aj ten konzervatívny pohľad na svet by sa mal zjednotiť, pretože ja si myslím, že každému slušnému človeku ide o to, aby bola rovnosť, aby sme zachovali rovnosť vo všetkom, spravodlivosť. Veď ústava o tom hovorí, že sme naozaj rovní. Takže, keď ty máš tento názor, ja ti ho absolútne neberiem a podporujem ho. A keď majú iní iný názor, tak im ho tiež neberiem, ale poďme o tom diskutovať, poďme sa rozprávať o rovnosti a o diskriminácii.
V. Veteška, podpredseda NR SR: (2005-11-08):
Otváram rozpravu. Písomne sa nikto neprihlásil do rozpravy. Pýtam sa, kto sa hlási ústne do rozpravy. Jeden poslanec, pán poslanec Hopta. Končím možnosť ďalších prihlášok do rozpravy. Pán poslanec, máte slovo, nech sa páči. I. Hopta, poslanec: Vážený pán podpredseda, vážené kolegyne, vážení kolegovia, som osobne presvedčený, že tento zákon sa prijíma preto, aby sme na začiatku mohli tieto podniky transformovať na akciové spoločnosti s účasťou štátu a neskôr tieto podniky potom aj sprivatizovať, tak ako sa to udialo vo všetkých sférach našej spoločnosti. Nie som osobne presvedčený ani zástancom tendencie alebo tvrdenia, že tam, kde je štátny vlastník, všetko je zlé, a kde je súkromný vlastník, všetko je dobré. Myslím  si, že všetko je o ľuďoch a všetko je o tom, kto ako si plní svoje povinnosti. A to, že sa to vám podarí uskutočniť, je to aj vďaka takým ľuďom, ktorí tu pred chvíľou rečnili, ako poslanec Ďaďo, ktorých zrejme pri absolvovaní svojich politických škôl neučili o tom, že nie je žiadny rozdiel medzi predčasnými parlamentnými voľbami a skrátením volebného obdobia. To je to isté. A ak poslanci za KSS tvrdia, že táto vláda je protiľudová, že táto vláda škodí občanom Slovenskej republiky, tak im nič nebránilo, aby nasledovali svojho predsedu Jozefa Ševca, aby 15. marca hlasovali za skrátenie volebného obdobia. A pán poslanec Ďaďo ak na budúce ma bude kritizovať, tak mal by sa predovšetkým zamyslieť sám nad sebou, ale mal sa zamyslieť nad tým, ako podporoval protiľudové zákony tejto vládnej koalície, mimo iného aj zákon, ktorý umožnil zvýšiť zákonné poistenie motorových vozidiel, tvrdiac, že konkurencia tieto čiastky zníži. Takže, vážený pán poslanec, nič vás neoprávňuje ma kritizovať. Práve naopak, ja si myslím, že ja patrím k tým poslancom Národnej rady, ktorí svedomito plnia volebný program Komunistickej strany Slovenska. Na to, že vy ste sa pridali niekde inde, chcem sa vás verejne spýtať: Kadiaľ ste sa túlali, keď sme rokovali o zdravotníckych zákonoch, kde vás celý poslanecký klub hľadal, a ste zmizli z tejto scény? Jedni tvrdili, že ste v Chorvátsku, druhí hovorili, že ste v nemocnici. Tak kde ste boli? Povedzte to občanom tejto krajiny. Ďakujem.